Diari Oficial de la Generalitat Valenciana


Sumari del DOGV 9905, del 31-07-2024 (2024/7743)

ACORD de 24 de juliol de 2024, del Consell de la Sindicatura de Comptes de la Comunitat Valenciana, relatiu a la publicació de la relació definitiva amb l’aspirant que ha superat el concurs oposició per a cobrir una plaça d’auxiliar de registre i serveis, subgrup C2. Convocatòria 09/QPB5425 (DOGV i BOCV de 02.12.2022).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7743

CVE
:   MWRK-V-3550-2261

Data del document
:   24-07-2024

Organisme emissor
:   Sindicatura de Comptes

Tipus de document
:   Acord

Una vegada complits tots els tràmits previstos en les bases de la convocatòria aprovada per mitjà de l’Acord de 23 de novembre de 2022, del Consell de la Sindicatura de Comptes de la Comunitat Valenciana, pel qual es va convocar concurs oposició per a cobrir una plaça d’auxiliar de registre i serveis, subgrup C2, convocatòria 09/TJG3669 (*DOGV* i *BOCV*  de 02.12.2022).

Vist l’expedient del tribunal de selecció que ha actuat en el procés selectiu esmentat, en l’acta final del qual consta l’elevació al Consell de la relació definitiva amb l’aspirant que ha superat el concurs oposició, i de conformitat amb la base 11 de la convocatòria esmentada, vista la proposta del secretari general, el Consell,

ACORDA

*Primer*

Aprovar i publicar la relació definitiva amb l’aspirant que ha superat, pel torn lliure, el concurs oposició convocat, i que es detalla en l’annex d’aquest acord.

*Segon*

En el termini de vint dies hàbils comptadors des de l’endemà de la publicació en el DOGV i en el BOCV, l’aspirant ha d’aportar davant la Secretaria General de la Sindicatura de Comptes els documents següents:

a) Certificat de naixement, expedit pel registre civil corresponent, o fotocòpia compulsada del DNI o document equivalent per a les persones nacionals d’altres estats a les quals fa referència la base 2, punt 2.1, lletra *a*.

b) Certificat mèdic acreditatiu de posseir la capacitat física i psíquica necessària per a l’exercici de les funcions del lloc oferit.

c) Fotocòpia compulsada del títol acadèmic exigible segons el que s’estableix en la base 2, punt 2.1, lletra *c,*  d’aquesta convocatòria o certificat acadèmic que acredite haver realitzat tots els estudis per a la obtenció del títol. En el cas de titulacions obtingudes a l’estranger, fotocòpia compulsada de la credencial que acredite l’homologació que corresponga.

d) Declaració jurada de no haver sigut separada del servei públic per mitjà d’expedient disciplinari ni trobar-se inhabilitada penalment per a l’exercici de la funció pública.

*Tercer*

La persona seleccionada que, dins del termini indicat, i excepte casos de força major, no presente la documentació acreditativa, o si d’aquesta es dedueix que no posseeix algun dels requisits exigits, no podrà ser nomenada personal funcionari de carrera de la Sindicatura de Comptes, sense perjudici de la responsabilitat en què puga haver incorregut per falsedat en la sol·licitud de participació.

*Quart*

A fi de assegurar la cobertura de les places convocades, si es produeix renúncia de la persona aspirant seleccionada, abans del seu nomenament o presa de possessió, l’òrgan convocant pot requerir a l’òrgan de selecció la relació complementària dels aspirants que seguisquen a la proposada, per a efectuar el possible nomenament com a funcionari de carrera.

Contra aquest acord, les persones interessades poden interposar un recurs contenciós administratiu en el termini de dos mesos comptadors des de l’endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.*c*, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar potestativament un recurs de reposició davant el mateix òrgan que ha dictat l’acte contra el qual es recorre, en el termini d'un mes comptador des de l’endemà de la publicació, o qualsevol altre que s’estime procedent.

ANNEX

*Torn lliure*

|  |  |  |  |  |
| --- | --- | --- | --- | --- |
| *Aspirant* | *DNI* | *Puntuació oposició* | *Puntuació concurs* | *Total concurs oposició* |
| Balaguer Ruiz, Isabel | 5411 | 56,32 | 30,47 | 86,79 |

  
  

València, 24 de juliol de 2024

Vicent Cucarella Tormo

Síndic major